[{"text_idx": "#000002", "text": "En nia tempo, sub minaco de armiloj detrupovaj trans imageblo, en senkontrolaj situacioj elvokitaj de nan-prudentaj registaroj, la sola savig\u0302rimedo de la poezio s\u0302ajnas trovig\u0302i en transiro disde la \"grandaj\" temoj pri la sorto kaj naturo de la mondo, kiuj jam eksteras c\u0302ian kontrolon kaj komentadon, g\u0302is la \"malgrandaj\", kiuj limig\u0302as je la personaj, pli intimaj, propraj spertoj. Nur tiele provas la nun-poeto espereble elsavi c\u0302iam-valorajn arterojn sub la dau\u0306r-alestaj detruminacoj."}, {"text_idx": "#000003", "text": "En sia granda kaj ambicia verko La Infana Raso W. Auld jam montris evidentajn signojn de tiu transiro \u2013 au\u0306 prefere, li tie alvizag\u0302as la vastegan priamplekson de sia temaro kun c\u0302iam-ripeta resendo al siaj propraj spertoj kaj intimaj\u0302oj. En tiu verko Auld faras majstran utiligon de la jena proceso: alefikado de la persona, interna vivo sur la eksteran, objektivan realecon, \u2013 kaj inverse. Efektive mi dubas, c\u0302u pli rimarkinda verko estas trovebla inter la lastjardekaj poezioj de ajna naciliteraturo."}, {"text_idx": "#000004", "text": "La nova poemaro de Auld (1) \u2013 kiu parte devenas el antau\u0306 LIR \u2013 ankau\u0306 atestas klare pri la sama maniero, se malpli spirotene; ec\u0302 la titolo mem de la libro diras multon pri la integra intuicio de la poeto pri la soia direkto elektebla por la elsavig\u0302o de la poezio nuntempe. Per c\u0302i-tio mi ne volas diri, ke c\u0302iuj poemoj de la volumeto samegale konformas al la nova maniero. Estas troveblaj ec\u0302 kelkaj, kiuj enhave kaj aspire kontrau\u0306as g\u0302in. Kaj tamen ec\u0302 ili (ekz-e 'Ju alten oni soras') iel subsentigas influon de la nova direkto, kvazau\u0306 la poeto ne tute fidas al la praveco de sia ambicio."}, {"text_idx": "#000005", "text": "La poemoj de UM estas lau\u0306 tre diversaj tonoj \u2013 ekde la plej subtile lirikaj (\"Mia filino trijara\") g\u0302is la plej krude indignaj (\"La korpon oni venkis\"). Kelkaj temas pri historiaj au\u0306 mitologiaj okazaj\u0302oj (\"Julia sur Pandatario\", \"Jasono\"). Pli ambiciaj estas \"La kvar stadioj de s\u0302tonig\u0302o\" kaj \"Koncerto por unu fingra kaj orkestro\", el kiuj mi preferas la unuan, kiu nepre samgradas al la g\u0302enerala nivelo de LIR. La \"Koncerton\" mi \u2013 almenau\u0306 g\u0302is nun \u2013 ne scias tiom taksi, kaj leginte la opinion de Clelia Conterno en Esperanto (667), ke en c\u0302i-tiu poemo Auid \"atin-\ngas la preskau\u0306-neatingeblan \u2013 trovi formon novan, kaj samtempe ne perdi la kontakton kun la leganto\", mi ne povis ne incitig\u0302i! Mi volas klarigi kial: jam de unua lego mi tre s\u0302atis la unuan \"movimenton\", kiu faris sur min intense akumulig\u0302an impreson kaj ec\u0302 iujn fulmofrapojn (\"\u2013 kaj la farniento/ farig\u0302as rug\u0302a fajro de la morto\"). Sed la dua \"movimento\" dau\u0306re agacis min per sia dolc\u0302-harmonia rimado (paradokse, c\u0302u ne?!) \u2013 s\u0302ajnis al mi, ke g\u0302i havas kontrau\u0306efih\u0302on fatalan por la unueco de la poemo. Sed iom post iom mi devis vole-nevole ekvidi kaj agnoski, ke ankau\u0306 c\u0302i-tiu parto havas efektive bonajn ecojn, kun serioza subfluo malgrau\u0306 la rim-tintado:"}, {"text_idx": "#000006", "text": "Sed mi devas konfesi, ke la tria \"movimento\" ankorau\u0306 konfuzas min \u2013 c\u0302u sincereco senteblas el tiom da elforg\u0302itaj, virtuozaj versoj? La fino havas almenau\u0306 ian paradan tonon, kiun mi ne s\u0302atas."}, {"text_idx": "#000007", "text": "Se mi devus elekti unu solan preferatan poemon el la malgranda kolekto, mi malfacile povus decidi inter Julia sur Pandatario kaj Septembra Mateno. La unua posedas potencan dramecon, inspiran etoson kaj obsedajn vortuzon kaj ritmon. La dua majstre kunigas sarkasmon kaj humuron:"}, {"text_idx": "#000008", "text": "Krom la poemoj la libro enhavas unu vers-drameton: Kvazau\u0306 birdoj konstruas, serenan kaj klasik-tonan unuaktaj\u0302on, kiu tamen lasis min indiferenta..."}, {"text_idx": "#000009", "text": "Tiu-c\u0302i nova poemaro de Auld estas unu plia pruvo pri la au\u0306tentiko de lia poeta talento. La enkonduko de John I. Erancis pri la poeto kaj lia verko estas unike brila prezento, farita de intima kono kaj simpatia lerto."}]